ועדת הפנים ואיכות הסביבה, כנסת 18, פרוטוקול מספר 276, 2010-11-08 11:00

דוד אזולאי: שלום לכולם.

דוד אזולאי: אני פותח את ישיבת ועדת הפנים והגנת הסביבה.

דוד אזולאי: על סדר היום תיקון טעות בפרוטוקול מיום 14 בספטמבר 2010, לבקשתו של חבר הכנסת אריה אלדד.

דוד אזולאי: לחבר הכנסת אריה אלדד הייתה איזושהי התבטאות בדיון הזה, והוא ביקש לחזור בו מהדברים או למחוק את הדברים מהפרוטוקול.

דוד אזולאי: ערכנו בדיקה בעניין הזה, אדוני, ולצערי הרב, אי אפשר למחוק את זה.

דוד אזולאי: אבל אפשר לעשות תיקון אחר, שאני מקווה שיהיה מקובל עליך – פשוט להגיד שאתה חוזר בך מהדברים האלה.

אריה אלדד: תודה, אדוני היושב ראש.

אריה אלדד: הבעיה היא באמת לא תיקון טעות כי הפרוטוקול בסדר, לא נפלה בו טעות, את הדברים אמרתי.

אריה אלדד: רק הבנתי לאחר מכן שהיו אנשים באולם שנפגעו כי חשבו שהדברים מכוונים אליהם.

אריה אלדד: לכן אני מבקש להתנצל ולחזור בי מן הדברים.

דוד אזולאי: צריך להגיד בדיוק אלו דברים מדובר או שזה מיותר?

אריה אלדד: הדברים שנאמרו בדבריי בישיבה מיום 14 בספטמבר 2010.

אריה אלדד: אני לא רואה טעם לחזור על הדברים כדי לא לתת להם עוד העצמה.

אריה אלדד: אבל על כל פנים אני חוזר בי מן הדברים הללו, ומתנצל עליהם.

דוד אזולאי: תודה רבה, אדוני.

דוד אזולאי: אני מודה לך.

דוד אזולאי: הישיבה נעולה.